**Iubire muribundă**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-aud sirenele-ambulanţelor vuind

Pe bulevardele sinapselor bolnave,

Durerea m-a lovit, şi-s jalnic muribund

Ce-a înghiţit trădare şi braşoave.

Iar zac de multă vreme-n agonie

Cu visurile spulberate de-ndoială

Îmi trebuiesc perfuzii în mânie

Să pot să evadez din uluială.

Iubirea s-a ascuns în ochii mei sticloşi

Respiră greu şi-i plină de nădufuri,

Îmi cere să-i ucid pe fanţii ticăloşi

Ce mi-au furat şi ţipătul din ofuri.

Îmi şterge cerul lacrimile-amare

Ce izvorăsc dinspre incertul viitor,

Mă reântorc cu fast în disperare

Din inimă îmi sângerează un izvor.

Neliniştea-mi din cuget se răsfiră

Printre noianele de doruri pământii,

Iubirea mea abia de mai respiră

Salvările n-ajung la suflete pustii.